Millal tekib lennureisijal õigus nõuda kompensatsiooni?
A) Teie lend hilines saabumisega sihtkohta 3 tundi või rohkem
- Kui ühe broneeringu peal oli mitu lendu ja üks neist hilines ning Teil polnud enam võimalik jõuda jätkulennule. Lennukompanii pakutud asenduslennuga või muu transpordiga jõudsite oma lõppsihtkohta hilinemisega kolm tundi või rohkem;
- Kui Teie lend maandus teises lennujaamas ning seetõttu jõudsite lennukompanii pakutud transpordiga oma lõppsihtkohta hilinemisega kolm tundi või rohkem (teatud juhtudel kaks tundi).
B) Teie lend tühistati ning lennukompanii ei pakkunud Teile alternatiivlendu, mis:
- reisi tühistamisest teavitamise korral 7–13 päeva enne lennu kavandatud väljumisaega saabuks lõppsihtkohta ajalise erinevusega mitte rohkem kui neli tundi;
- reisi tühistamisest teavitamise korral kuni kuus päeva enne kavandatud väljumisaega saabuks lõppsihtkohta ajalise erinevusega mitte rohkem kui kaks tundi.
- Juhul, kui Teid teavitati lennugraafiku muutmisest 7–13 päeva enne lennu kavandatud väljumisaega ning uus plaanijärgne saabumisaeg lõppsihtkohta erineb esialgselt plaanitust nelja tunni võrra või rohkem;
- Juhul,
kui Teid teavitati lennugraafiku muutmisest kuni kuus päeva enne lennu kavandatud
väljumisaega ning
uus plaanijärgne saabumisaeg lõppsihtkohta erineb esialgselt plaanitust kahe tunni
võrra või rohkem.
NB! Kuna lennureisijate õigused on fikseeritud Euroopa Liidu õigusaktis, siis mõnedel juhtudel puudub õigus saada määrusega ette nähtud kompensatsiooni. Näiteks kui kolmanda riigi lennuettevõtte lennuk (Qatar Airwaysi vmt) väljub kolmanda riigi lennujaamast ja maandub Euroopa Liidus või sellest väljaspool.
Millest oleneb kompensatsiooni suurus?Kompensatsiooni suurus sõltub vahemaast Teie reisi alguspunkti ja lõppsihtkoha vahel.
- Kui reisi vahemaa ei ületa 1500 km, siis hüvitise suurus on 250 eurot;
- Kui reisi vahemaa jääb 1500 km ja 3500 km vahele, siis hüvitise suuruseks on 400 eurot;
- Kui reisi vahemaa ületab 3500 km, siis on Teil juba õigus 600 eurole. Seaduse järgi EL-i piires teostatud lendude eest on võimalik saada kõige rohkem 400 eurot täiendavat hüvitist, isegi kui reisi vahemaa ületab 3500 km.
Millal on lennukompanii vabastatud kohustusest maksta lennureisijatele täiendavat hüvitist?
Lennukompaniil tekib õigus keelduda kompensatsiooni maksmisest siis, kui lend hilines, tühistati või selle väljumine lükati edasi erakorraliste asjaolude tõttu. Niisugusteks asjaoludeks on Euroopa Liidu määruse 261/2004 järgi eelkõige streigid (v.a. lennukompanii töötajate äkiline ja kokkuleppimatu streik), ohutu lennu teostamiseks sobimatud ilmastikuolud, poliitilised ebastabiilsused, lennujuhtimiskeskuste piirangud, erinevad turvalisuse ohud, looduskatastroofid, lennuki varjatud tootmisdefektid jmt. Lennuki pardale mittelubamisel ei pea lennukompanii hüvitama tekitatud ebamugavusi, kui põhjus seisnes turvalisusega või reisidokumentidega seotud probleemis.